Source: https://loreleymirea.wordpress.com/2010/09/14/alegeri-csm-17-septembrie-2010-primul-tur-dar-noi-cu-cine-votam/
Timestamp: 2016-12-10 18:23:27+00:00
Document Index: 25943321

Matched Legal Cases: ['CSM ', 'CSM ', 'CSM ', 'CSM ', 'CSM ', 'CSM ', 'CSM ', 'CSM ', 'CSM ', 'CSM ', 'CSM ', 'CSM ', 'CSM ', 'CSM ']

Alegeri CSM 17 septembrie 2010 primul tur. Dar NOI cu cine votam? | Judecator Loreley Mirea
← Puterea Judecatoreasca – in somnul cel de moarte?
Vulnerabilitati ale judecatorilor. Viata privata →
14/09/2010 · 22:53	↓ Jump to Comments
Alegeri CSM 17 septembrie 2010 primul tur. Dar NOI cu cine votam?
A inceput numaratoarea inversa in cursa alegerilor. Iata ca dupa 6 ani de mandat, CSM se va innoi sau reinnoi total sau partial.
Daca privim numarul celor inscrisi in cursa pentru un loc in CSM-“garantul independentei justititei”- observam ca lumea nu s-a ingramadit la a-si depune candidatura.Acest lucru denota poate faptul ca judecatorilor le este greu sa isi asume responsabilitatea unei lupte acerbe pentru a asigura independenta justitiei. Nu e de mirare, intr-un climat politic atat de auster si marcat de conflicte, mai mult sau mai putin deschise cu executivul si chiar cu insusi ministrul justitiei, pe fondul unei legislatii tot mai instabile, in care parlamentul incepe sa dobandeasca incet dar sigur un rol decorativ, exact intr-un moment in care se vor pune in discutie legi cruciale pentru viitorul profesiei, legate de salarizare,raspundere sau practica unitara….
Ce poate promite intr-un asemenea moment un candidat responsabil pentru un viitor CSM fara a cadea in derizoriu si pentru a ramane credibil?
S-au adunat atat de multe probleme vechi si noi de rezolvat, independenta justitiei a devenit o sintagma complexa si atat de greu de atins pentru judecatorul incarcat de dosare si dezamagiri.Judecatorul- acest OM mandru, cu orgolii profesionale, cu probleme personale ca orice alt om dar cu dedicatie si devotement pentru profesie, fie el tanar sau mai varstnic- s-a simtit atat de des doar un pion angrenat intr-un sistem caruia pur si simplu nu-i pasa de el, incat acum, cand iese din rolul de cenusareasa si se transforma pentru o clipa in regina balului, avand in decizia in mana, va putea actiona….imprevizibil…Cine oare poate sa ii “apere” demnitatea calcata in picioare atat de des?!Prea s-a obisnuit sa nu conteze intr-un mecanism a carui rigiditate frizeaza uneori absurdul.
Dar sa privim in scena.Primul act se joaca curand.E adevarat potrivit hotararii 734 din 09.09.2010 a Plenului CSM, Adunarile Generale convocate pentru alegerile pentru primul tur au fost anulate la 28 de instante si 32 de parchete unde nu a fost depusa nici o candidatura.Tacerea devine uneori un raspuns resemnat la multe semne de intrebare.
Cine a ramas totusi in confruntarea?
Exista pe liste nume sonore, unele si-au dobandit notorietatea ca membrii ai CSM, altii ca judecatori detasati la MJ, altii reprezinta latura revolutionara a sistemului, cei care au pareri despre sistem si probleme lui de ani de zile si le exprima, foarte activi in mediul virtual asa cum s-a spus, sau din contra, judecatori care sunt cunoscuti poate doar de proprii lor colegi, insa acum doresc sa dovedeasca.
E greu sa iesi din anonimat dar e poate si mai greu sa iesi la lupta din sanul CSM pentru un nou mandat.Noile candidaturi ale actualilor membri CSM, au fost chiar de la inceput contestate, fie prin comunicate de presa, fie prin actiuni in justitie.Inca nu exista un raspuns ferm si pe fondul problemei legat de legalitatea acestora.Privind dispozitia art.51 alin 1 din Legea 317 din 2004 constatam ca “Durata mandatului membrilor alesi ai CSM este de 6 ani, fara posibilitatea reinvestirii”.Textul legii este clar si neechivoc si totusi daca privim data de la care a inceput mandatul actualului CSM si data intrarii in vigoare a acestei prevederi legale, incepe sa se iste o discutie juridica profunda si controvesata, de o subtilitate cruciala, despre aplicarea legii in timp, despre facta praeterita, pendentia si futura iar raspunsul este, la fel ca si votul magistratului…imprevizibil.
Aceeasi problema juridica se ridica si fata de judecatorii detasati la alte autoritati decat instante sau parchete care potrivit art.14 alin 5 din Legea 317/2004 nu pot participa la alegerile membrilor CSM si au aparut discutii si cu privire la mandatele “in curs” ale unor membri CSM, mandate ce nu au implinit inca, privite individual, 6 ani.Aici se ridica problema notiunii de mandat al CSM, daca e unul unitar al intregii institutii sau fiecare membru are dreptul la un mandate de 6 ani, argumente exista si pro si contra.
Deocamdata prin hotararile 5 si 6 din 30 august 2010 Comitetul Electoral Permanent a decis ca nu are competente in a judeca o contestatie impotriva unei candidaturi admise ci doar impotriva candidaturilor respinse, astfel incat contestatiile au fost respinse ca inadmisibile.Rezulta deci ca un raspuns pe fondul problemei nu s-a dat inca si nici instantele de contencios administrativ nu s-au pronuntat.Sa ramana oara dilema pana la capat si solutionarea ei se fie lasata in mana Senatului, care va valida aceste candidaturi?
E greu sa candidezi din CSM pentru CSM nu doar pentru ca in ultimul an institutia s-a confruntat cu probleme ce ne-au depasit pe toti si era chiar imposibil sa le faci fata pe placul tuturor dar si pentru ca judecatorii trebuie sa rezolve in interiorul lor problema aceasta de legalitate, formarea profesionala cerandu-le sa respecte legea, chiar si atunci cand ea ii incorseteaza, ii leaga fara sa inteleaga prea bine de ce si chiar si atuncit cand ar considera-o nedreapta.Apoi venind din sanul institutiei inseama ca iti doresti sa continui ceea ce ai inceput, inseamna ca ai facut lucruri de care esti mandru pentru judecatorii pe care ii reprezinti iar ei trebuie sa vada, trebuie sa le-o arati.Exista indubitabil personalitati marcante in sanul institutiei, unii chiar au luat pozitie in momente cheie cand demnitatea tuturor depindea de un semn, dar au existat si momente in care tacerea ne-a umilit.Doar de noi depinde cu cine vrem sa continuam acest drum…o singura data la 6 ani votul judecatorului conteaza si e crucial.
De cealalta parte a scenei apar figurile noi si totusi prea bine cunoscute, apar trei judecatori chiar prinsi intr-o echipa ce i-a facut pe oamenii din presa sa ii numeasca la un moment dat “Cei trei muschetari”.Programul lor pentru CSM este unul tentant, demn de romanele de capa si spada,ne spun ca au o echipa puternica pentru un CSM responsabil si promoveaza cinci valori: independenta justitiei, competenta magistratilor, responsabilitatea sistemului,transparenta CSM si respectul cetatenilor.
Suna frumos dezideratele echipei Danilet-Neacsu-Dumbrava, avem nevoie de toate aceste valori si mai ales de promovarea lor in sistem si cu siguranta e adevarat ca un singur membru reformist nu va aduce schimbarea pentru care acestia pledeaza si nu de ieri, de astazi.
Cunoscuta este si figura fostului lider UNJR Dana Garbovan o fiinta care combina intr-un mod fericit militantismul in momentele cheie cu echilibrul si rezerva atat de importante in profesie.Este omul care isi asuma un cuvant ferm atunci cand simte ca se impune.
O persoana inedita la nivelul judecatoriilor este si d-na Ana Maria Puiu.Personal inteleg acuza “tineretii” ce i se aduce dar o dezavuez, tineretea este un avantaj iar daca omul, “in ciuda” varstei, are viziune, puritate, dorinta de bine trebuie lasat sa dovedeasca ceea ce stie si poate, trebuie ascultat cu deschidere lasand ideile sa convinga si nu varsta biologica.
Desigur mai sunt si altii, nu prea multi, pe care ii cunoastem mai putin, dar care au castigat respectul colegilor de instanta, despre care afirma ca i-au impulsionat sa candideze.Lipsa de notorietate nu trebuie sa fie un dezavantaj, conteaza doar ce vor si mai ales ce sunt capabili sa faca acesti candidati si cu siguranta semnele s-au arata deja in activitatea de pana acum.Ne defineste fiecare cuvant scris, fiecare vorba rostita, fiecare hotarare pronuntata si fiecare actiune finalizata.
Acum depinde de noi, chiar totul depinde de noi, de fiecare in parte.Aceste alegeri ne vor da raspunsul la intrebarea pe cine mandatam sa ne apere independenta?Ne asumam tinerii revolutionari, colegii de langa noi sau pe cei care au fost mandatati si pana acum?Sau poate o combinatie intre vechi si nou?
E un raspuns cu care vom traii in urmatorii 6 ani, ani ce se prefigureaza a fi grei de aceea avem nevoie de oameni puternici, buni si drepti.Desi presimt ca rezultatul e imprevizibil am incredere in colegii mei judecatori care vor pune totul in balanta in cabina de vot si folosind exercitiul deliberarii, de data aceasta in folosul preofesiei noastre nobile, vor decide ceea ce e cel mai bine pentru noi toti.
Judecator Loreley MireaConvinge Judecătorul-o carte de nerefuzat! 13/07/2014Noul Cod de Procedură Civilă -dispoziţii amânate şi măsuri de degrevare a instanţelor- 13/02/2013Magistratul, istoria si libertatea de exprimare 12/03/2012Exista motive temeinice pentru revocarea din CSM a lui Adrian Toni Neacsu? 17/11/2011Atentat la independenta justitiei 15/06/2011	Judecator Loreley Mirea · Creează un sit web gratuit sau un blog la WordPress.com.	%d blogeri au apreciat asta: